ມື​ປືນ ໄທ ຖືກ​ຍິງ​ຕາຍ ​ຢູ່​ຫ້າງ​ຊັບ​ພະ​ສິນ​ຄ້າ ຫຼັງ​ຈາກ ​ການ​ອາ​ລະ​ວາດ​ຍິງ ທີ່​ໄດ້​ສັງ​ຫານ 21 ຄົນ
ການ​ຍິງ​ກັນ​ຢ່າງ​ດຸ​ເດືອດ​ແມ່ນ​ໄດ້​ຍິນ​ຕະຫຼອດ​ຄືນ​ຢູ່​ຫ້າງ​ຊັບ​ພະ​ສິນ​ຄ້າ Terminal 21 ໃນ​ຈັງ​ຫວັດ​ ນະ​ຄອນ ຣາດ​ຊະ​ສີ​ມາ.
ທະຫານ ໄທ ຄົນນຶ່ງຜູ້ທີ່ໄດ້ເລີ່ມການອາລະວາດຍິງຄົນໃນພາກຕາເວັນອອກ ສຽງເໜືອຂອງປະເທດໃນຕອນບ່າຍວັນເສົາວານນີ້ ໄດ້ຖືກຍິງຕາຍໂດຍກຳລັງຮັກສາຄວາມປອດໄພໃນວັນອາທິດມື້ນີ້ ມືປືນຄົນດັ່ງກ່າວ, ທີ່ຖືກລະບຸຕົວວ່າແມ່ນຕຳຫຼວດຊື່ ຈັກກຣະພັນ ຖົມມາ ອາຍຸ 32 ປີ, ໄດ້ເລີ່ມຍິງຄົນໄປທົ່ວຢູ່ຄ້າຍທະຫານບົກ, ສັງຫານເຈົ້າໜ້າທີ່ບັນຊາການຂອງລາວ ລາວໄດ້ເອົາອາວຸດ ແລະ ລົດຮຳວີ ຈາກຄ້າຍໄປ, ເດີນທາງໄປຫ້າງຊັບພະສິນຄ້າທີ່ເຕັມໄປດ້ວຍຜູ້ຄົນແຫ່ງນຶ່ງ, ໃນຕະຫຼອດເວລານັ້ນລາວໄດ້ເປີດເຜີຍການກະທຳຕ່າງໆຂອງລາວລົງໃນ ເຟສບຸກ ຂໍ້ມູນທີ່ລາວໄດ້ເອົາລົງໄດ້ຖືກລຶບອອກ ນາຍົກລັດຖະມົນຕີຂອງໄທກ່າວວ່າ ທ້າວ ຈັກກຣະພັນ ໄດ້ສັງຫານ 26 ຄົນ, ລວມທັງພົນລະເຮືອນ ແລະ ກຳລັງຮັກສາຄວາມປອດໄພ ຜູ້ເຄາະຮ້າຍທີ່ໜຸ່ມທີ່ສຸດແມ່ນເດັກຊາຍອາຍຸ 13 ປີ 57 ຄົນໄດ້ຮັບບາດເຈັບ, ລວມທັງຢ່າງໜ້ອຍສອງຄົນກຳລັງໄດ້ຮັບການຜ່າຕັດສະໝອງ ທ່ານ ປຣະຢຸດ ຈັນໂອຊາ ໄດ້ເອີ້ນເຫດການດັ່ງກ່າວວ່າບໍ່ເຄີຍເກີດຂຶ້ນມາກ່ອນໃນປະເທດ ໄທ ທ່ານໄດ້ກ່າວວ່າທ່ານຫວັງວ່າ ການຍິງກັນດັ່ງກ່າວ” ຈະເປັນພຽງຄັ້ງດຽວ ແລະ ເຫດການຄັ້ງສຸດທ້າຍ, ແລະ ວ່າມັນຈະບໍ່ເຄີຍຂຶ້ນອີກ ບໍ່ມີໃຜຢາກໃຫ້ເລື່ອງນີ້ເກີດຂຶ້ນ ” ການຍິງກັນຢ່າງດຸເດືອດແມ່ນໄດ້ຍິນຕະຫຼອດຄືນຢູ່ຫ້າງຊັບພະສິນຄ້າ Terminal 21 ໃນຈັງຫວັດ ນະຄອນ ຣາດຊະສີມາ ບ່ອນທີ່ກຳລັງຮັກສາຄວາມປອດໄພ ສາມາດທີ່ຈະທຳການອົບພະຍົບຜູ້ໄປຊັອບປິ້ງທີ່ຕິດຄ້າງຢູ່ນັ້ນເປັນແຕ່ລະໄລຍະ ນາງ ສົດທິຢານີ ອັນຊະລີ ຜູ້ທີ່ເວົ້າວ່າລາວໄດ້ຢູ່ຫ້ອງນ້ຳຂອງບ່ອນອອກກຳລັງກາຍໃນຫ້າງດັ່ງກ່າວໃນລະຫວ່າງການຍິງກັນນັ້ນ, ໄດ້ກ່າວຕໍ່ອົງການຂ່າວ ຝຣັ່ງ AFP ວ່າ “ມັນເປັນຄືກັບໃນຝັນ ຂ້າພະເຈົ້າຮູ້ສຶກມີບຸນຫຼາຍທີ່ມີຊີວິດລອດ ” ໃນເດືອນມັງກອນທີ່ຜ່ນມາ, ມືປືນທີ່ໃສ່ໜ້າກາກຄົນນຶ່ງໃນ ໄທ ໄດ້ຍິງສາມຄົນເສຍຊີວິດ, ລວມທັງເດັກຊາຍອາຍຸ 2 ປີ, ໃນລະຫວ່າງການປຸ້ນສະດົມຮ້ານຂາຍຄຳໃນຈັງຫວັດ ລົບບູຣີ ຜູ້ຕ້ອງສົງໄສເວົ້າວ່າລາວບໍ່ໄດ້ມີເຈຕະນາທີ່ຈະຍິງໃຜ